## LOGO

Aanaar kieldâst lii uuccâmnáál 26.10.2021 tme 15.00 räi

**TOIMÂTTÂHČÄLLEE TOIMÂ**

Soijimsaje lii tääl Avveel tiervâsvuođâkuávdáš. Vuosâsajasâš pargon lii toimâđ ávustipšo puáđuskuávlu toimâttâhčällen. Pargoid kulá ei. uásturekigij kieđâvuššâm, päikkitipšo rekigij kieđâvuššâm já arkkâduv tipšom sehe ávustipšo hoovdâ išedeijee pargoh. Toos lasseen paargon kuleh sierâlágán atk-pargoh sehe eres toimâkooveest sierâ miäruštâllum pargoh. Pargoäigihäämi lii toimâttâhpargoäigi. Tohálâšvuotâvátámâššân lii paargon hiäivulâš áámmátlâš vuáđutođhos teikâ škovlâtääsi tođhos já pargohárjánem hiäivulijn toimâttâhpargoin.

Pargo miänástuvvee hoittám váátá almos sektor ekonomiahaldâttuv mättim, äššigâspalvâlemmáátu, oovtâstpargotááiđuid sehe atk-mättim. Toos lasseen váttoo jiešráđálâšvuotâ já oorniglâšvuotâ, tärkkivuotâ sehe perustume pargo oovdedmân.

Aanaar kieldâ lii suovâttes pargosiärvus. Toimâ tiävdoo 3.1.2022 tâi sopâmuš mield.

Pargokuáhtásâš pälkki lii 2203,47 €. Pargokuáhtásii päälhi lasseen máksojeh KVPIS miäldásiih hiäđuh já Aanaar-lase 3 %. Tooimâst lii 4 mánuppaje keččâlemäigi. Ovdil tooimâ vuástáväldim kalga väljejum olmooš toimâttiđ tuhhiittettee tuáhtártuođâštus (T-luámáttâh) tiervâsvuođâtilestis. Väljejum ulmust kalga leđe vyeimist njuámmootavdâlaavâ (1227/2016) 48 § miäldásâš puákuttâssyeji.

Tooimân puáhtá uuccâđ nuuvt, ete kuáđá ucâmuš Aanaar kieldâ šleđgâlii pargouuccâmpalvâlusân čujottâsâst [www.kuntarekry.fi](http://www.kuntarekry.fi) tâi poostâ peht: Inarin kunta, Sosiaali- ja terveysosasto/ Avohoidon johtaja Mirja Laiti, Piiskuntie 2, 99800 Avveel. Kovertân merkkim: "hakemus toimeen".

Tohálâšvuođâ čäittee tuođâštusâid sehe eres tuođâštusâid moid occee haalijd keessiđ, kalga lahteđ Kuntarekry ucâmušân tâi vuolgâttiđ sierâ paajaabeln mainâšum postâčujottâsân.

Almottâs almostittoo tievâslâžžân kieldâ päikkisiijđoin www.inari.fi

Lasetiäđuid addel ávustipšo hovdâ Mirja Laiti šleđgâpoostâ peht: [ovdânommâ.suhânommâ@inari.fi](mailto:ovdânommâ.suhânommâ@inari.fi) tâi puhelin peht

puh. 040 844 5627.

Avelist 12.10.2021 Ávustipšo hovdâ